
Memorandum 


o stanju hrvatske države i nacije s temeljnim programom obnove i zaštite 
nacionalnih resursa, 
identiteta i nacionalnih interesa 


Situacija Republike Hrvatske pogoršava se na političkom, ekonomskom, 
demografskom planu iz dana u dan: iz svjetskih centara proizvedena kriza 
umjetno je prenesena i na Hrvatsku i blokirala je ekonomski razvoj, trgovinu, 
poljoprivredu i zaradu stanovništva. Pretvorba, koja je još 1992. Hrvatskoj 
kao model ekonomske transformacije naređena iz EU, Hrvatsku je 
upropastila i dovela na rub prosjačkog štapa, te njezine rezultate treba 
poništiti provedbom nacionalizacije. Približavanje Europskoj Uniji odvijalo se 
na ponižavajući način, s nizom teritorijalnih ucjena sa slovenske strane i 
tome slično. Ulazak u EU dogodio se protuustavno, čak i po modelu Ustava 
koji boljševičke snage mijenjaju svaki čas, prema svojoj potrebi, stoga je taj 
ulazak pravno ništavan. Haaški sud i Bruxelles ponižavali su Hrvatsku i 
njezinu oslobodilačku borbu protiv Srbije, a k tome, cijeli niz pravnih i 
upravnih vladinih odluka približava nas Srbiji koja je danas u cijelosti 
četnička i ne odustaje od svojih ekspanzivnih državnih ideja. S toga 
smatram da je: 


1. Potrebno zaštititi državne interese i izići iz Europske Unije u cilju zaštite 
nacionalnih i državnih interesa. EU se i onako ekonomski raspada, pa je 
neophodno lobirati za prelazak Hrvatske u stanje neutralnosti po švicarskom 
modelu. Plodnu zemlju i vodu moramo zadržati u nacionalnom vlasništvu, 
jer se gubitkom granica omogućuje masovno naseljavanje stranaca i 
preuzimanje upravnih funkcija državnih institucija. Banke je potrebno 
nadzirati i zakonski regulirati europske kamatne stope i investicije u hrvatsku 
proizvodnju te stvoriti središnju hrvatsku štedionicu koja će štititi nacionalni 
kapital. Jedna Hrvatska privredna banka mora podržavati hrvatske 
kapacitete proizvodnje i nacionalne interese. 


2. Nužno je zaštititi ustavnu odredbu o zabrani sjedinjavanja s državama 
bivše Jugoslavije i ostalim državama. Diplomatski odnosi sa Srbijom ne 
mogu biti dobri dok god se Srbija ne ispriča za genocid nad hrvatskim 
stanovništvom u Domovinskom ratu, a također i u II. svjetskom ratu: 
velikosrpska politika u Hrvatskoj skrivila je sve Žrtve Domovinskog rata i 
većinu žrtava na hrvatskom tlu u vrijeme II. sv. rata. Beograd mora 
informirati o sudbini nestalih hrvatskih branitelja i civila, a tužba RH ne smije 


biti povučena. Šteta koju je Srbija počinila Hrvatima i Hrvatskoj nadilazi 
proizvodne dugoročne kapacitete Srbije, te u okviru odštete treba zahtijevati 
povrat svih opljačkanih umjetničkih i drugih dobara kao i simboličnu ratnu 
odštetu. 


3. A) Potrebno je obnoviti velike seljačke zadruge, vratiti zemlju seljačkim 
zemljišnim zajednicama i stimulirati malo poduzetništvo, koje je ugroženo 
korupcijom. Brodogradnja treba biti nacionalni prioritet, ribarstvo treba 
zaštititi proglašenjem gospodarskog pojasa. Industrijalizaciju treba 
poduprijeti u okvirima nacionalne konkurentnosti i hrvatska industrija mora 
biti u državnom vlasništvu, uz neke iznimke o kojima treba odlučiti. Hrvatska 
ima potencijale za razvitak malih privrednika, na pr. za proizvodnju 
električnih automobila, mopeda i izvoz tramvaja. Kompetentni hrvatski 
ekonomisti kvalificirani su dati viziju programa ekonomske obnove. 
Neophodno je posvetiti posebnu pozornost zapošljavanju mlade radne 
snage. 

B) Budući da su ekonomske i ratne okolnosti nakon II. sv. rata demografski 
opustošile Hrvatsku, Hrvatska demografski propada. Uslijed toga ona više 
nema dovoljno obične radne snage za održavanje svojih kapaciteta: došli 
smo u situaciju da se predlaže uvoz radne snage, ali ne može nam biti 
svejedno od kuda ta radna snaga dolazi. Prioritet hrvatske politike mora biti 
povratak cjelokupnog hrvatskog iseljeništva. Radi očuvanja nacionalnog 
identiteta, ukoliko se to potvrdi kao nužno, radna snaga mora dolaziti iz 
zemalja slične kulture, mentaliteta i identiteta, stoga prednost treba davati 
ljudima iz Ukrajine, Bjelorusije, Slovačke, Češke i Poljske, a nipošto iz Srbije 
ili Azije, jer tada dopuštamo ekspanziju tipa kineskog kolonijalizma (kakva 
se odvija diljem svijeta). 


4. A) Zakonodavstvo, sudstvo i pravni sustav u Hrvatskoj ne funkcioniraju, 
stoga je nužno napisati poboljšane, nove i logične zakone i revidirati 
sudstvo. Na političkom planu potrebno je provesti lustraciju, koja bi 
uključivala četnike i komunistički pomladak odgajan na vjeri u Titoizam. 
Javno bilježništvo također funkcionira nezadovoljavajuće i po previsokim 
cijenama, stoga sve to treba dovesti u red. 

B) U Hrvatskoj se ne smije dozvoliti dvostruko pravo glasa nacionalnih 
manjina, jer u tom slučaju nacionalne manjine dobivaju više prava od 
lokalnog stanovništva: birajući svoja dva predstavnika umjesto jednog 
dobivale bi udvostručeni utjecaj. To je tim opasnije što strano stanovništvo 
koje bi u buduće uselilo u Hrvatsku moglo tražiti ista takva prava i ugroziti 
nacionalnu volju Hrvata. Također treba ukinuti i ukloniti nacrte zakona po 
kojima predstavnik Srba, kao predstavnik privilegiranog naroda Jugoslavije 
u RH, ima prednost pred braniteljima i hrvatskom nacionalnom većinom 
(kako smo izvješteni od branitelja s terena). 


5. Potrebno je ukinuti regionalne stranke (kao npr. u Francuskoj), jer 
parceliziraju nacionalni identitet i interese hrvatske nacije. Moguće su samo 
stranke s nacionalnim predznakom i interesom. Multikulturalizam, kao 
ideologiju kolonijalnih država u cijelosti treba onemogućiti, jer ne ide za 
poštivanjem različitosti, već za poništenjem kulturnog identiteta i volje 
nacionalne većine, kroz nametanja volje manjine. 

6. Iseljena Hrvatska i Hrvati u Domovini jedno su tijelo. Stoga Hrvati izvan 
Hrvatske imaju pravo glasovanja isto kao i hrvatski narod u Bosni i 
Hercegovini. 


7. Radnička i socijalna prava moraju uključivati pravo na zdravstvenu i 
socijalnu zaštitu, kao i pravo na besplatno školovanje. Po uzoru na Austriju i 
Njemačku u XX. stoljeću visoko školstvo treba biti besplatno, a mladež treba 
usmjeriti na upis deficitarnih studija i zvanja. 


8. Organizacija obrane i sigurnosti države i društva mora uključiti obnovu 
opće vojne obaveze. Kao u Svicarskoj konfederaciji, vojnici uniformu i oružje 
nose sa sobom i drže u blindiranim škrinjama, pod ključem. U nemirnim 
vremenima, koja se očekuju, to povećava mobilnost i vojnu organiziranost 
nacije i smanjuje civilne žrtve. 


9. Budući da je nesposobna vlast koja je vladala Hrvatskom (SDP-HDZ), 
državu dovela blizu bankrota, buduća narodna vlast može se naći pred 
velikim teškoćama: u slučaju ekonomskog bankrota Hrvatske (kakav se 
dogodio Grčkoj i Islandu) mora postojati krizni stožer sposoban organizirati 
oporavak države ili snabdijevanje stanovništva hranom i pićem i spriječiti 
pomor od gladi i bolesti, a prema prethodnom izvanrednom programu koji će 
odobriti Hrvatski državni sabor. Isto tako održavat će se zalihe životnih 
namirnica i lijekova koje će cjelokupnom stanovništvu osigurati održavanje 
na životu, pod zadovoljavajućim uvjetima. U izvanrednim okolnostima stožer 
mora biti u stanju planirati zaštitu i ratne evakuacije civilnog pučanstva. U 
okolnostima osiromašenja stanovništva država i ostale organizacije unutar 
države trebaju izgubiti pravo ovrhe tj. pljenidbe stanova i ostale imovine 
građana radi neplaćenih računa i neplaćenog poreza. Država nije izuzeta iz 
krize, te i ona mora biti uskraćena u pravu naplate, tim više što je vlast, 
svojom nesposobnošću, sudjelovala u generiranju krize. 


10. Hrvatska mora težiti političkoj neutralnosti. U sadašnjem trenutku 
NATO -— pakt nas štiti od obnove Jugoslavije, koja je bila izvan takve 
organizacije, ali u “globalnom selu" Hrvatska revizijom potpisanih ugovora 
mora osigurati svoju autonomiju pri donošenju osnovnih i operativnih odluka 
i naći načina da radi ostvarenja neutralnosti iziđe iz ustroja NATO-pakta. 


Mr. sc. Emil Čić 

